Խոսե Անտոլինես

**Կլաուդիո Խոսե Վիսենտե Անտոլինես** (, ), 17-րդ դարի երրորդ քառորդի իսպանացի նկարիչ։ Իսպանական գեղնկարչության ոսկեդարի մադրիդյան դպրոցի առավել նշանավոր գեղանկարիչներից է, որ ստեղծել է կրոնական բովանդակությամբ մասշտաբային նկարներ։ Այս աշխատասեր նկարչի ստեղծագործական ժառանգությունը, չնայած նրա կարճատև կյանքին, պահպանվել է ամբողջ ծավալով և ներկայանում է ոչ միայն կրոնական, այլև աշխարհիկ սյուժեներով։ Նշանավոր գունանկարիչը կիրառել է գույնի իր անհատական ընկալումը, մշակելով Տիցիանի, Ռուբենսի և Վերոնեզեի թողած փորձը։

## Կենսագրություն
Խոսե Կլաուդիո Վիսենտե Անտոլինեսը ծնվել է 1635 թվականին Մադրիդում, Խուան Անտոլինեսի և Անա դե Սարաբիայի ընտանիքում։ Հայրը կոմոդներ պատրաստող հյուսն է եղել։ Մկրտվելիս (մկրտությունը կայացել է 1635 թվականի նոյեմբերի 7-ին Ալկալա դե Էնարեսում) տղան ստացել է Կլաուդիո Խոսե Վիսենտեն։

Որպես նկարիչ` նա իր կրթությունը ստացել է նկարիչ Դե Բենավիդեսի համեստ արվեստանոցում (Julián González de Benavides): Շուտով, համաձայն Անտոնիո Պալոմինոյի գրավոր վկայության, երիտասարդն ընդունվել է Ֆրանսիսկո Ռիսիի վարպետանոց, որը գտնվում էր Մադրիդում։ Այստեղ նա արագ առաջադիմել է` զարգացնելով իր գեղանկարչական վարպետությունը, և դարձել Ռիսիի բազմաթիվ աշակերտների մեջ առաջինը` դրանով իսկ շատերի թշնամանքը վաստակելով։

[thumb|200px|left|<small>'''''Աղքատ նկարիչը կամ նկարներ վաճառողը, մոտ` 1670'''''<br>''Կտավ, յուղաներկ 201 × 125 սմ<br>[Հին պինակոտեկ, Մյունխեն*</small>]]
Խոսե Անտոլինեսն առաջին հերթին հայտնի է կրոնական թեմաներով իր խոշոր նկարներով (հատկապես շատ են անբասիր հղիության թեմաներով նկարները)։ Անտոլինեսը հավասարապես լավ տիրապետում էր բոլոր ժանրերին` ներառյալ դիմանկարը, կերպարներով բնանկարը, ժանրային դրամաներով ինտերիերի պատկերումը (այսպես կոչված` [[բոդեգոն]]` տարբեր տեսակի ապասքով, որոնք [[Վելասկես]]ի վաղ շրջանի ոճով են)։

Խոսե Գարսիա Իդալգոն իր «Թագավորական գեղանկարչական արվեստի ուսումնասիրության սկզբունքներ» աշխատության մեջ նկարչին անվանել է «բնանկարի ու դիմանկարի երկրորդ Տիցիան»։ Իր հերթին ռուս գեղանկարիչ և արվեստի պատմաբան [[Ալեքսանդր Բենուա]]ն նշել է Անտոլինեսի նկարչության վրա վենետիկյան դպրոցի ներկայացուցիչների, հատկապես [[Վերոնեզե]]ի ու [[Տիցիան]]ի ազդեցությունը։



«Աղքատ նկարիչը կամ նկարներ վաճառողը» կտավի (պահվում է Մյունխենի պինակոտեկում) ժանրային տեսարանը ներկայացնում է բացառիկ արժեք և հոգեբանական արտահայտչականություն։ Այն իտալացի գեղանկարիչ [[Ագոստինո Կարաչի]]ի համանուն նկարի ինտերպրիտացիան է։

== Գրականություն ==
[[Պատկեր:Retrato de niña, by José Claudio Antolinez.jpg|thumb|200px|<small>***Աղջկա դիմանկար, 1660***<br>*կտավ, յուղաներկ 58 × 46 սմՊրադո թանգարան, Մադրիդ*</small>]]
* 
* 
* 
* 
* 
* 
* 

== Ծանոթագրություններ ==


== Արտաքին հղումներ ==
* [http://www.arthermitage.org/Antolinez-Jose-Claudio/index.html Խոսե Անտոլինեսը ***Պետականն Էրմիտաժում***, СПб.] 
* [http://www.museodelprado.es/enciclopedia/enciclopedia-on-line/voz/antolinez-jose/ Խոսե Անտոլինեսի գեղանկարչությունը ***Պրադո թանգարանում***, Մադրիդ]
* [http://www.artnet.com/artists/jos%C3%A9-antolinez/past-auction-results ***Artnet.com***]
* [http://www.artcyclopedia.com/artists/antolinez_jose_claudio.html ***Artcyclopedia.com***]
* [http://www.bbc.co.uk/arts/yourpaintings/artists/jose-antolinez ***BBC.co.uk***]
* [http://www.artrenewal.org/pages/artist.php?artistid=3981 ***Artrenewal.org***]
* [http://wwar.com/masters/a/antolinez-jose_claudio.html ***Absolutearts.com**''] 

Կատեգորիա:Բարոկկո ոճի նկարիչներ
Կատեգորիա:Իսպանացի նկարիչներ